
	Kaziuko mugės organizatoriaus parinkimo konkurso nuostatų 
3 priedas 



KAZIUKO MUGĖS ORGANIZAVIMO
 SUTARTIS NR. 
20__ m. _______________________       d.
[bookmark: _GoBack]Vilnius

	Vilniaus miesto savivaldybės administracija (toliau – Savivaldybė), atstovaujama Savivaldybės administracijos direktoriaus 20__ m._________d. įsakymu Nr.________ įgalioto asmens _____________________, ir ___________________________________________________(juridinio asmens kodas__________) (toliau – Organizatorius), atstovaujama ______________________, sudarė šią sutartį. 

I. BENDROSIOS SĄLYGOS

1. Kaziuko mugę (toliau – ir mugė) leidžiama rengti 2019 m. kovo 1, 2 ir 3 dienomis su galimybe pratęsti mugės organizavimą 2020 ir 2021 metais (kasmet pasirašant sutartį, atsižvelgiant į Vilniaus miesto savivaldybės poreikius). Mugę leidžiama rengti Gedimino prospekte, Pilies, Didžiojoje, Vokiečių (neporinių namų pusėje), Maironio, Barboros Radvilaitės, Šventaragio, T. Vrublevskio gatvėse ir prie šių gatvių esančiose aikštėse ir skveruose (Katedros ir Rotušės aikštėse ir Konstantino Sirvydo ir Odminių skveruose) pagal su Savivaldybe suderintą schemą. Kaziuko mugės vietos ir datos gali būti tikslinamos (papildomos ar išbraukiamos) Savivaldybės administracijos direktoriaus ar jo įgalioto asmens įsakymu, kuriuo leidžiama organizuoti Kaziuko mugę. 
 2. Organizatoriui leidžiama organizuoti Kaziuko mugę ir riboti (pakeisti) eismą pagal nustatyta tvarka suderintą eismo organizavimo projektą Kaziuko mugės dienomis. Kaziuko mugės darbo laikas – ne anksčiau kaip nuo 7 val. ir ne vėliau kaip iki 23.30 val. Konkretus mugės laikas nurodomas Savivaldybės administracijos direktoriaus ar jo pavaduotojo įsakyme, kuriuo leidžiama organizuoti Kaziuko mugę.

II. ŠALIŲ TEISĖS IR ĮSIPAREIGOJIMAI

3. Savivaldybė įsipareigoja:
3.1. leisti Organizatoriui mugės išdėstymo schemoje nurodytose vietose pradėti statyti mugės įrangą (laikinus statinius, prekystalius, vežimėlius ir kitus įrenginius) ne anksčiau kaip savaitė iki renginio pradžios;
3.2. išduoti leidimus prekiauti viešosiose vietose renginio metu.
4. Savivaldybė turi teisę:
4.1. tikrinti, kaip vykdomi sutarties įsipareigojimai;
4.2. keisti Kaziuko mugės vietas ir datas;
4.3. vykdyti mugės parengiamųjų darbų priežiūrą, esant poreikiui koreguoti parengiamųjų darbų organizavimą.
5. Organizatorius įsipareigoja:
5.1. organizuoti Kaziuko mugę Gedimino prospekte, Pilies, Didžiojoje, Vokiečių (neporinių namų pusėje), Maironio, Barboros Radvilaitės, Šventaragio, T. Vrublevskio gatvėse ir prie šių gatvių esančiose aikštėse ir skveruose (Katedros ir Rotušės aikštėse, Konstantino Sirvydo ir Odminių skveruose);
5.2. parengti mugės išdėstymo schemą (toliau – schema). Schemoje nurodyti prekybos zonas pagal asortimentą, prekybos vietos užimamą plotą kv. m. ir prekybos vietų skaičių, biotualetų ir konteinerių skaičių ir jų išdėstymo vietas bei kultūrinių renginių vietas. Schemą suderinti su Savivaldybės administracijos Miesto plėtros departamentu, Turto departamento Licencijavimo ir leidimų skyriumi, Miesto ūkio ir transporto departamentu ir Saugaus miesto departamentu bei Vilniaus apskrities priešgaisrine gelbėjimo valdyba. Schema turi būti paskelbta Organizatoriaus sukurtoje interneto svetainėje;
5.3. parengti eismo organizavimo projektą ir suderinti jį su Savivaldybės administracijos Miesto ūkio ir transporto departamento Eismo organizavimo skyriumi, Vilniaus apskrities vyriausiojo policijos komisariato Kelių policijos valdyba. Organizatorius su Savivaldybės įmone „Susisiekimo paslaugos“ suderina viešojo transporto maršrutų pakeitimus ir automobilių stovėjimo vietų panaudojimo klausimus. Eismo organizavimo projektas turi būti paskelbtas Organizatoriaus sukurtoje interneto svetainėje;
5.4. organizuoti mugės prekybą:
5.4.1. organizuoti prekybą tradiciniais gaminiais – nemasinės gamybos amatininkų dirbiniais, žemės ūkio ir maisto produktais ir kitais etninio materialiojo paveldo gaminiais, pagamintais iš tradicinių žaliavų, naudojantis rankų darbu ir kitomis senosiomis arba jas atitinkančiomis naujomis technologijomis ir išsaugant unikalias kokybines gaminių savybes ir sudėtį, tautodailės ir dailiųjų amatų gaminiais (ypač verbomis)  pagal prekybos vietų išdėstymo schemą ir užtikrinti, kad būtų demonstruojama tradicinių gaminių gamyba; 
  5.4.2. sukurti interneto svetainę, kurioje būtų galima rasti informaciją apie mugę, vietų registraciją ir kitą informaciją, užtikrinti, kad prekiautojai galėtų vietas užsisakyti iš anksto (ne vėliau kaip likus 14 kalendorinių dienų iki mugės pradžios) ir registruotis elektroniniu būdu;
5.4.3. užtikrinti, kad būtų išskirta mugės dalis, kurioje būtų prekiaujama sertifikuotais tautinio paveldo produktais, visi tautinio paveldo produktų gamintojai būtų sukoncentruoti mugės vietose, atskirtose simboliniais vartais su užrašais, atitinkančiais Kaziuko mugės tematiką. Amatininkams, turintiems tautinio paveldo produkto sertifikatus, būtų skirtos šios prekybos vietos:
5.4.3.1. Gedimino prospekte nuo Katedros aikštės iki Vilniaus gatvės prekybai ne maisto produktais;
5.4.3.2. T. Vrublevskio gatvėje prekybai maisto produktais;
5.4.3.3. Šventaragio gatvėje prekybai ne maisto ir maisto produktais;
5.4.4. užtikrinti, kad Katedros aikštėje (neteikiant maitinimo paslaugų) prekiautų socialinės įmonės, neįgaliųjų organizacijos ir įstaigos, savo dirbinius demonstruotų ir platintų tradicinės Lietuvoje religinės bendruomenės ir vienuolijos, skiriant prekybos vietas sumokėjus tik vietinę rinkliavą už leidimo prekiauti išdavimą, nerenkant papildomų mokesčių, jeigu jos prekiaus jų pačių pagamintais gaminiais;
5.4.5. užtikrinti, kad būtų organizuojama prekyba pagal atskiras zonas, grupuojant  prekes pagal asortimentą: pinti gaminiai, keramika, tekstilė, medžio dirbiniai, stiklo gaminiai, pieno, mėsos, duonos, konditerijos gaminiai, maitinimo paslaugos, užsienio svečių gaminiai ir panašiai;
5.4.6. užtikrinti, kad Vilniaus dailės akademijai, menų kolegijoms ir meno mokykloms būtų sudarytos sąlygos prekiauti skiriant prekybos vietas sumokėjus tik vietinę rinkliavą už leidimo prekiauti išdavimą, nerenkant papildomų mokesčių, jeigu prekiaus jų studentai ir moksleiviai savo pagamintais gaminiais;
5.4.7. užtikrinti, kad mugėje prekiautų tik patys gamintojai ir augintojai ir (arba) jų šeimos nariai (šeimos nariais laikomi kartu su tuo asmeniu gyvenantys tėvai (įtėviai), vaikai (įvaikiai), broliai, seserys ir jų sutuoktiniai, asmens sutuoktinis);
5.4.8. organizuoti mugę, puoselėjant šv. Kazimiero šventės istorines tradicijas, skirti mugės apipavidalinimui senovinius tautinius puošybos ir meno atributus, dekoracijas ir įrenginius, suteikti mugei šventinį autentišką šv. Kazimiero šventės įvaizdį;
5.4.9. užtikrinti, kad būtų prekiaujama tik numatytu prekių asortimentu schemoje numatytose vietose pagal atskiras zonas, grupuojant prekes pagal asortimentą;
5.4.10. užtikrinti, kad prekybos įranga būtų tvarkinga ir atitiktų mugės tematiką, būtų įrengtos iškabos, mugės dalyviai prekiautų iš vienodos spalvos prekybos įrangos (vienoda palapinių spalva visoje mugėje arba atskirose prekybos zonose tos pačios rūšies prekėms);
  5.5. organizuoti mugės kultūrinę programą:
  5.5.1. glaudžiai ir geranoriškai bendradarbiauti su Savivaldybės administracija, Kaziuko mugės organizatoriaus parinkimo konkurso komisija (toliau – Komisija) ir už mugės organizavimą, priežiūrą ir kontrolę atsakingais Savivaldybės administracijos padaliniais; 
  5.5.2. kviesti į mugę meno kolektyvus ir pavienius atlikėjus, kurių pasirodymo specifika leidžia  atlikti kūrinius, ir sudaryti sąlygas jiems koncertuoti;
  5.5.3. rengti mugės kultūrinę programą 15–20 vietų, tolygiai išdėstytų per visą mugės ilgį, ir tose vietose įrengti nedideles pakylas (pagal atlikėjų poreikius) atlikėjams koncertuoti, jas įgarsinti ir dekoruoti mugės motyvais;
  5.5.4. organizuoti mugės atidarymo ir uždarymo ceremonijas;
  5.5.5. organizuoti Kaziuko mugės eiseną;
  5.5.6. laikytis senųjų mugės kultūros tradicijų;  
  5.6. įrengti infrastruktūrą:
5.6.1. atsižvelgdamas į mugės dalyvių skaičių, vadovaudamasis Tvarkymo ir švaros taisyklėmis  pastatyti nurodytą skaičių biotualetų (tarp jų pritaikytų neįgaliems asmenims) ir šiukšlių surinkimo konteinerius schemoje nurodytose vietose;
5.6.2. pastatyti laikinus kelio ir informacinius ženklus pagal su Savivaldybės administracijos Miesto ūkio ir transporto departamento Eismo organizavimo skyriumi, Savivaldybės įmone „Susisiekimo paslaugos“ ir Vilniaus apskrities vyriausiojo policijos komisariato Kelių policijos vadyba suderintą eismo organizavimo projektą;
5.6.3. užtikrinti elektros tiekimą;
  5.7. vykdyti mugės (prekybos ir kultūrinės programos) informacinę kampaniją, numatytą konkursiniame pasiūlyme:
  5.7.1. informuoti per nacionalinę ir regioninę žiniasklaidą, spaudos leidiniuose ir miestų ir miestelių informacijos centruose apie planuojamą renginį, reikalavimus prekiautojams ir prekių asortimentui, prekybos vietų skaičių, leidimų išdavimo laiką, vietą ir tvarką;
            5.7.2. reklamuoti mugę ir jos kultūrinę programą per nacionalinę, regioninę ir tarptautinę žiniasklaidą, spaudos leidiniuose, internete ir kitomis priemonėmis. Mugės kultūrinę programą derinti su suinteresuotomis šalimis ir įtraukti šv. Kazimiero šventės renginius, vykstančius Vilniaus mieste;
            5.7.3. išleisti ir išplatinti mugės žemėlapį tiražu, nurodytu konkursiniame pasiūlyme dėl Kaziuko prekybos mugės organizavimo, įrengti informacinius stendus mugėje;
            5.7.4. laikantis Reglamento (ES) 2016/679 reikalavimų, paskelbti sukurtoje interneto svetainėje interaktyvųjį žemėlapį, kuriame siekiant skaidrumo turi būti sužymėti visi mugės dalyviai (nurodant jų vietos numerį, juridinio asmens pavadinimą, fizinio asmens vardo ir pavardės pirmąsias raides, prekių asortimentą ir užimamą plotą), taip pat pažymėti renginius ar lankytinas vietas ir šią informaciją (interaktyvųjį žemėlapį), kuri bus viešinama, pateikti E. miesto departamentui suderintu formatu. Interaktyviajame žemėlapyje pateikta informacija sukurtoje interneto svetainėje turi būti skelbiama ne ilgiau kaip iki 2019 m. kovo 31 d.;
5.8. gauti leidimą organizuoti renginį teisės aktų nustatyta tvarka;
5.9. užtikrinti mugės apsaugą;
	5.10. iš mugės prekiautojų imti ne didesnį mokestį, nei pasiūlyta konkursiniame pasiūlyme dėl Kaziuko  mugės organizavimo, atsižvelgdamas į užimamą plotą;
            5.11. nereikalauti iš fizinių ir juridinių asmenų prekiaujančių mugėje, atlyginti už suteiktas paslaugas kitaip, negu sumokant konkursiniame pasiūlyme pasiūlytą mokestį;
            5.12. užtikrinti, kad mugėje būtų prekiaujama (teikiamos paslaugos) tik gavus visus mugės prekiautojams (paslaugų teikėjams) reikalingus leidimus. Mugės prekiautojai (paslaugų teikėjai) moka Organizatoriui už teikiamas paslaugas ne didesnį mokestį, nei nurodyta konkursiniame pasiūlyme, atsižvelgus į užimamą plotą. Užtikrinti, kad prekybos leidimų skaičius atitiktų vietų skaičių, numatytą schemoje, o prekiautojai neužimtų didesnio prekybos ploto, nei numatyta išduotame leidime;
 5.13. sudaryti sąlygas valstybės institucijų, Savivaldybės administracijos atstovams ir Komisijai tikrinti, kaip organizuojama mugė;
 5.14. užtikrinti, kad iš prekybos alkoholiniais gėrimais teritorijos nebūtų išsinešami alkoholiniai gėrimai, jais būtų prekiaujama tik turint atitinkamas licencijas, o prekiaujančių alkoholiniais gėrimais juridinių asmenų skaičius būtų suderintas su Savivaldybės administracija;
 5.15. parengti ir suderinti transporto priemonių leidimus, kad į mugės teritoriją galėtų įvažiuoti tik mugės ir kultūrinės programos dalyvių transporto priemonės ir tik tokiose vietose ir tokiu metu, kad nebūtų trukdoma mugės dalyviams;
 5.16. organizuoti mugę, atsižvelgdamas į Savivaldybės administracijos ir Komisijos siūlymus ir rekomendacijas;
 5.17. gavęs Savivaldybės administracijos įspėjimą dėl sutarties sąlygų nevykdymo arba netinkamo vykdymo, pašalinti trūkumus per įspėjime numatytą terminą. Jei Organizatorius trūkumų nepašalina, Savivaldybė įgyja teisę pasinaudoti sutarties sąlygų įvykdymo užtikrinimo 10000 (dešimties tūkstančių) Eur užstatu (depozitu) arba garantija. Savivaldybei pasinaudojus sutarties sąlygų įvykdymo užtikrinimo užstatu (depozitu) arba garantija, esant sutarties šalių susitarimui toliau vykdyti sutartį, Organizatorius privalo per 15 kalendorinių dienų nuo sutarties sąlygų užtikrinimo užstato (depozito) arba garantijos pasinaudojimo momento pateikti Savivaldybei naują 10000 (dešimties tūkstančių) Eur dydžio mokėjimo pavedimą, patvirtinantį užstato (depozito) pervedimą arba tokio pat dydžio garantiją sutarties sąlygų vykdymui užtikrinti;
5.18. užtikrinti, kad mugės metu nebūtų naudojama išorinė reklama, nesusijusi su muge;
5.19. pagerbti geriausius mugės amatininkus;
5.20. organizuoti mugę pagal mugės informacinės kampanijos, mugės prekybos organizavimo ir mugės kultūrinės programos aprašymus, pateiktus konkursiniame pasiūlyme dėl Kaziuko mugės organizavimo; 
5.21. Komisijai paprašius, pateikti ataskaitą apie pasirengimo mugei darbus (raštu Komisijos nustatyta forma ir (arba) žodžiu – susitikimo organizaciniams darbams aptarti metu);
5.22. pasibaigus mugei (iki balandžio 15 dienos) pateikti Komisijai ataskaitą apie mugės prekybos ir kultūrinės programos organizavimą, gautas pajamas, patirtas išlaidas, viešosios tvarkos ir eismo problemas, kilusias mugės metu, ir pasiūlymus kitiems metams;
5.23. laikytis Kaziuko mugės organizatoriaus parinkimo konkurso nuostatuose numatytų įpareigojimų.

III. SUTARTIES GALIOJIMAS IR NUTRAUKIMAS

  6. Sutartis įsigalioja nuo jos pasirašymo dienos ir galioja iki šios sutarties įsipareigojimų įvykdymo, t. y. iki 2019 m. gegužės 31 d., su galimybe pratęsti mugės organizavimą 2020 ir 2021 metais (kasmet pasirašant sutartį, atsižvelgiant į Savivaldybės poreikius).
 7. Šioje sutartyje numatytos Organizatoriaus teisės ir įsipareigojimai gali būti perduoti tretiesiems asmenims tik Savivaldybės sutikimu. 
 8. Sutartis gali būti nutraukta abiejų šalių rašytiniu susitarimu.
           9. Savivaldybė iš anksto raštu įspėjusi Organizatorių prieš 30 kalendorinių dienų turi teisę vienašališkai nutraukti sutartį, jeigu Organizatorius nevykdo ar netinkamai vykdo nors vieną šios sutarties 5 punkte numatytą pareigą, ir pasinaudoti sutarties sąlygų įvykdymo užtikrinimo užstatu (depozitu) arba garantija. 

IV. BAIGIAMOSIOS NUOSTATOS

           10. Ginčai, kylantys tarp šalių šios sutarties pagrindu, sprendžiami tarpusavio derybų būdu, o nepavykus susitarti – teismuose.
	 11. Sutarties pakeitimai ar papildymai galioja tik sudaryti raštu ir pasirašyti abiejų šalių. Visi  tinkamai atlikti sutarties pakeitimai ir papildymai yra neatskiriamos šios sutarties sudėtinės dalys.
12. Šalys neatsako už visišką arba dalinį šios sutarties įsipareigojimų nevykdymą, jei tai atsitinka dėl nenugalimos jėgos, apibrėžtos Lietuvos Respublikos civilinio kodekso 6.212 straipsnyje, veikimo.
13. Sutartis sudaroma dviem egzemplioriais, po vieną kiekvienai šaliai. Abu egzemplioriai turi vienodą teisinę galią.

V. ŠALIŲ JURIDINIAI ADRESAI IR REKVIZITAI

	Vilniaus miesto savivaldybės
administracija
Konstitucijos pr. 3, LT-09601 Vilnius


_________________________________
A. V.
	Organizatorius
________________________________________________________________________________
________________________________________

